‏05/10/2016

לכבוד פגסוס

הנדון: הטיול לפרובנס ולריביירה הצרפתית 4-12.9.2016

שלום,

ברצוני להודות לכם על טיול יוצא מהכלל.

זוהי נסיעתי הראשונה במסגרת פגסוס, והחוויה הייתה מצוינת.   
הקבוצה הייתה מגוונת ביותר, וזה ככל הנראה גם סוד קסמה.   
מסלול הטיול היה מהנה, ושמחתי לראות שאנשים בני 80 ומעלה עמדו במשימות באופן שעורר בי השתאות והשראה.

ללא שום ספק לדוד נתנאל המדריך הייתה תרומה חשובה ביותר לגיבוש הקבוצה, ולחוויית ההנאה מהטיול. הן בזכות הידע הרב שלו, ההומור והרגיעות, דאגתו והטיפול במשברים לא צפויים (אוטובוס שהתקלקל). זה ללא ספק השפיע על הדרך הנעימה שבה התנהלו הדברים בקבוצה לאורך כל הטיול.

בנוסף, האהבה וההתלהבות שלו למקומות ולנופים, הרצון שלו לגרום לנו ל"וואוו", בלי ספק חזקו את חווית ההתלהבות שלנו. השינויים שעשה בתוכנית כדי לחסוך בזמן, לאפשר לנו לראות יותר דברים ובתזמון מתאים יותר, מעידים בהחלט על מסירותו לתפקידו.

שוב, תודה רבה, ואשמח לנסוע במסגרת פגסוס לטיולים נוספים.

בברכה

זהבה רז